ช่วยสรุปเรื่อง "ขั้นตอนการเปิดบัญชีซื้อขายกองทุนกับ FINNOMENA"
ขั้นตอนการเปิดบัญชีซื้อขายกองทุนกับ FINNOMENA หลังจากที่เราสร้างแผนการลงทุนที่ตรงกับเป้าหมายของเราเรียบร้อยแล้วต่อจากนี้ก็ถึงเวลาเปิดบัญชีซื้อขายกองทุนจริง ๆ สักที สำหรับขั้นตอนนั้นจะขอไล่ไปทีละ Step ให้ทุกคนทำตามได้แบบง่าย ๆ กัน สำหรับใครที่สร้างแผนการลงทุนผ่านทาง Website ก็จะขึ้น Pop-up ให้โหลด Application มาเพื่อกรอกข้อมูลเปิดบัญชี โดยสามารถ Scan QR Code ที่หน้าจอ หรือเข้าไปค้นหาแอปฯ “FINNOMENA” ผ่าน App Store หรือ Play Store ได้เลย ซึ่งตรงนี้ใครที่กำลังกังวลว่าแผนการลงทุนจะหายไปหากสลับจากเว็บไปใช้บนแอปฯ ก็ต้องขอบอกว่าระบบจะบันทึกแผนการลงทุนของเราให้อัตโนมัติ สามารถกลับไปดูได้ทั้งใน Website และ Application ส่วนใครที่ใช้งานผ่าน Application อยู่แล้วก็สามารถเข้าสู่ขั้นตอนการเปิดบัญชีได้เลยไม่ต้องสลับอุปกรณ์หรือ Application ให้วุ่นวาย 1. ยืนยันหมายเลขโทรศัพท์ สำหรับขั้นตอนแรกในการเปิดบัญชีซื้อขายกองทุนกับ FINNOMENA จะเป็นการยืนยันหมายเลขโทรศัพท์ ตรงนี้สามารถกรอกเลขโทรศัพท์ของทุกคนได้เลย หลังจากนั้นจะมีรหัส OTP ส่งไปทาง SMS ที่โทรศัพท์มือถือของเรา ให้นำรหัส OTP 6 หลัก ที่ได้รับมากรอกลงไปเป็นอันเสร็จขั้นตอนนี้
2. ตั้งรหัส PIN ต่อมาเป็นการตั้งรหัส PIN 6 หลักสำหรับการทำธุรกรรมต่าง ๆ ทั้งการซื้อและขายกองทุน ซึ่งตรงนี้สามารถตั้งรหัสได้ตามใจชอบเลย แต่ตั้งแล้วต้องจำให้ได้ด้วยนะ 3. ยืนยันอีเมล หลังจากตั้งรหัส PIN เสร็จเรียบร้อยแล้วก็มาถึงการกรอกข้อมูลเปิดบัญชี ที่จะประกอบไปด้วย 4 หัวข้อใหญ่ด้วยกัน เดี๋ยวเราจะพาไล่กันทีละ step มาเริ่มกันที่ข้อแรกเลยนั่นคือ การยืนยันอีเมล (Verify Email) ระบบจะขึ้นข้อมูลอีเมลมาให้ทำการตรวจสอบอีกครั้ง โดยอีเมลนี้จะเป็นอีเมลสำหรับลงชื่อเข้าใช้และสื่อสารกับทาง FINNOMENA หากตรวจสอบเรียบร้อยแล้วก็กด “ส่งอีเมลยืนยัน” หลังจากนั้นจะมี OTP ส่งไปที่อีเมล ให้นำรหัส OTP 6 หลัก ที่ได้รับมากรอกลงไปเป็นอันเสร็จขั้นตอนการยืนยันอีเมล 4. ถ่ายภาพบัตรประชาชน ขั้นตอนต่อมาเป็นการถ่ายภาพบัตรประชาชน ให้ทุกคนหยิบบัตรประชาชนขึ้นมาแล้ววางหน้าบัตรให้อยู่ในกรอบที่กำหนด แนะนำว่าให้ถ่ายบัตรประชาชนในบริเวณที่มีแสงสว่างเพียงพอ ระวังอย่าให้มีเงาสะท้อนบนหน้าบัตร และวางบัตรบนพื้นหลังเรียบ ๆ หรือจะนำกระดาษสีขาวมาวางรองก็ได้ โดยตรวจสอบอีกครั้งว่าบัตรที่วางนั้นอยู่ในแนวที่ถูกต้อง ไม่กลับหัว และมีความชัดเจนของข้อมูลบนหน้าบัตร เพื่อให้ระบบอ่านข้อมูลบนบัตรได้อย่างถูกต้องครบถ้วน รวมถึงเพื่อความสะดวกรวดเร็วในการอนุมัติเปิดบัญชี ซึ่งตรงนี้ระบบจะทำการปิดบังศาสนาที่แสดงอยู่บนหน้าบัตรเพื่อปกปิดข้อมูลส่วนตัวของลูกค้า และยังมีการคาดลายน้ำด้วยข้อความ “ใช้เพื่อเปิดบัญชีกับกลุ่มฟินโนมีนา และ บลจ.ต่าง ๆ เท่านั้น” เพื่อป้องกันการนำบัตรประชาชนไปใช้ต่ออีกด้วย หลังจากที่ระบบอ่านข้อมูลบนบัตรเสร็จเรียบร้อยแล้วก็มาตรวจสอบความถูกต้องของข้อมูลอีกครั้งและกดยืนยัน จากนั้นกด “เสร็จ” เป็นอันเรียบร้อยในขั้นตอนนี้ 5. กรอกข้อมูลเปิดบัญชี สำหรับส่วนนี้เป็นการกรอกข้อมูลทั่วไปที่จำเป็นต้องใช้สำหรับการเปิดบัญชีซื้อขายกองทุน เช่น ธนาคารสำหรับซื้อขายกองทุน ข้อมูลการทำงาน ข้อมูล KYC รวมถึงความรู้ด้านการลงทุน 6. ทำแบบประเมินความเสี่ยง (Suitability Test) ในข้อสุดท้ายของขั้นตอนการกรอกข้อมูลเปิดบัญชีจะเป็นการทำแบบประเมินความเสี่ยง หรือที่เรียกอีกอย่างว่า Suitability Test ในการทำแบบประเมินให้ตอบให้ตรงกับความเป็นจริงมากที่สุดเพื่อที่จะได้รับคำแนะนำการลงทุนที่เหมาะสมกับความเสี่ยงที่เรารับได้นะ จากขั้นตอนในการกรอกข้อมูลเปิดบัญชีทั้ง 4 ข้อจะเห็นได้ว่า เราไม่ต้องกรอกข้อมูลเลขบัตรประชาชนของคู่สมรสและข้อมูลบุตรแล้ว ซึ่งตรงนี้จะทำให้การเปิดบัญชี Tax Saving Fund สะดวกมากขึ้นอีกด้วย 7. เซ็นชื่อและส่งข้อมูลเปิดบัญชี เมื่อกรอกข้อมูลเปิดบัญชีครบทั้ง 4 ข้อแล้ว ต่อมาจะเป็นการลงลายมือชื่อ หรือ การเซ็นชื่อ นั่นเอง ซึ่งตรงนี้สามารถเซ็นในแอปพลิเคชันได้เลย ไม่ต้องเสียเวลาในการพิมพ์กระดาษออกมาเซ็น 8. การยืนยันตัวตน เหลืออีกแค่ 2 อย่างเท่านั้นที่เราต้องทำในขั้นตอนการเปิดบัญชี นั่นคือ การยืนยันตัวตน และ การสมัคร ATS มาเริ่มกันที่การยืนยันตัวตนก่อน สำหรับขั้นตอนการยืนยันตัวตนเพื่อเปิดบัญชีซื้อขายกองทุนกับ FINNOMENA สามารถทำได้ 2 ช่องทาง ได้แก่ 1. ยืนยันตัวตนผ่าน NDID ที่แอปพลิเคชันธนาคารที่เข้าร่วมเครือข่าย NDID 2. ยืนยืนตัวตนผ่าน Counter Service ที่ 7-Eleven ซึ่งจะยืนยันผ่านช่องทางไหนก็สามารถเลือกได้ตามความสะดวกของแต่ละคนเลย แต่ขอเน้นไว้ว่าให้ เลือกทำเพียงช่องทางเดียวเท่านั้น นะ ส่วนขั้นตอนการยืนยันตัวตนทั้ง 2 ช่องทางนั้นสามารถศึกษาข้อมูลได้จากลิงก์ด้านล่างเลย ทำความรู้จักกับ NDID พร้อมสอนวิธียืนยันตัวตนเพื่อเปิดบัญชีกับ FINNOMENA ขั้นตอนการยืนยันตัวตนผ่าน Counter Service เพื่อเปิดบัญชีกับ FINNOMENA 9. ขออนุมัติหักบัญชีธนาคารอัตโนมัติ (ATS) และแล้วก็มาถึงขั้นตอนสุดท้ายในการเปิดบัญชีซื้อขายกองทุนกับ FINNOMENA นั่นก็คือ การขออนุมัติหักบัญชีธนาคารอัตโนมัติ (ATS) เพื่อเป็นการแจ้งความยินยอมต่อธนาคารในการอนุมติหักเงินจากบัญชีในกรณีที่เรามีการซื้อกองทุนรวม ตรงนี้ก็เช่นเคย ไม่ต้องส่งเอกสาร หรือเดินทางไปธนาคาร เราสามารถสมัคร ATS ผ่าน แอปพลิเคชัน Mobile Banking ได้เลย ส่วนใครที่ไม่สะดวกทำผ่านแอปฯ ก็สามารถสมัครผ่าน ATM หรือ Internet Banking ได้เหมือนกัน แต่ระยะเวลาการอนุมัติก็จะแตกต่างกันไป สำหรับการสมัคร ATS ผ่านช่องทาง Mobile Banking จะใช้เวลาอนุมัติ 1-2 วันทำการ ส่วนช่องทาง ATM และ Internet Banking จะใช้เวลาอนุมัติ 2-3 วันทำการ
ขั้นตอนการเปิดบัญชีซื้อขายกองทุนกับ FINNOMENA
1. ถ้าใช้งานผ่าน Website จะขึ้น Pop-up ให้โหลด Application เพื่อกรอกข้อมูลเปิดบัญชี ถ้าใช้งานผ่าน Application สามารถเข้าสู่ขั้นตอนการเปิดบัญชีได้เลย
2. ยืนยันหมายเลขโทรศัพท์โดยกรอกหมายเลขโทรศัพท์ จากนั้นจะมีรหัส OTP 6 หลักส่งไปทาง SMS ที่โทรศัพท์มือถือ ให้นำรหัส OTP กรอกลงไป
3. ตั้งรหัส PIN 6 หลัก โดยสามารถตั้งได้ตามใจชอบและต้องจำให้ได้ด้วย
4. ยืนยันอีเมล โดยระบบจะขึ้นข้อมูลอีเมลให้ตรวจสอบอีกครั้ง หากตรวจสอบเรียบร้อยแล้วกดส่งอีเมลยืนยัน จากนั้นจะมี OTP 6 หลักส่งไปที่อีเมล ให้นำรหัส OTP กรอกลงไป
5. ถ่ายภาพบัตรประชาชน โดยวางหน้าบัตรอยู่ในกรอบที่กำหนด ถ่ายในบริเวณที่มีแสงสว่างเพียงพอ อย่าให้มีเงาสะท้อนหน้าบัตร และวางบัตรบนพื้นหลังเรียบ ๆ หรือนำกระดาษสีขาวมาวางรองก็ได้ บัตรที่วางนั้นต้องอยู่ในแนวที่ถูกต้อง ไม่กลับหัว และมีความชัดเจนของข้อมูลเพื่อให้ระบบอ่านข้อมูลได้ถูกต้อง หลังจากนั้นก็ตรวจสอบความถูกต้องของข้อมูลอีกครั้งและกดยืนยัน จากนั้นกด เสร็จ
6. กรอกข้อมูลทั่วไปที่จำเป็นต้องใช้สำหรับเปิดบัญชีซื้อขายกองทุน
7. ทำแบบประเมินความเสี่ยง โดยตอบให้ตรงกับความเป็นจริงมากที่สุด เพื่อที่จะได้รับคำแนะนำการลงทุนที่เหมาะสมกับความเสี่ยง
8. เซ็นชื่อในแอปพลิเคชันได้เลย โดยไม่ต้องเสียเวลาพิมพ์กระดาษออกมาเซ็น
9. ยืนยันตัวตนโดยเลือกใช้ผ่านแอปพลิเคชันธนาคารที่เข้าร่วมเครือข่าย NDID หรือ Counter Service ที่ 7-Eleven ก็ได้ตามความสะดวก แต่เลือกทำเพียงช่องทางเดียว
10. ขออนุมัติหักบัญชีธนาคารอัตโนมัติเพื่อแจ้งความยินยอมต่อธนาคาร โดยไม่ต้องส่งเอกสาร หรือเดินทางไปธนาคาร แต่สามารถสมัคร ATS ผ่าน แอปพลิเคชัน Mobile Banking ได้เลย
ตลาดการเงิน & ผลิตภัณฑ์และบริการทางการเงิน